છોકરીઓની છેડતી કરતા લોકોને હવે બરાબરનો પાઠ મળશે. ઉત્તર પ્રદેશના પાંચ એન્જિનિયરિંગના વિદ્યાર્થીઓએ મહિલાઓ માટે એક એવું જેકેટ બનાવ્યું છે જેની મદદથી કોઈ ખરાબ ઈરાદાથી મહિલાઓને અડી નહીં શકે. ખોટા ઈરાદે સ્પર્શ કરતા લોકોને આ જેકેટ 3000 વોલ્ટનો ઝાટકો આપશે. એટલું જ નહીં, આ જેકેટમાં ફીટ કરેલ ઈમરજન્સી મોબાઈલ નંબર પર મદદ માટેનું અલર્ટ અને લોકેશન પણ પહોંચી જશે. મુરાદાબાદ ઇન્સ્ટિટ્યૂટ ઑફ ટેક્નોલોજીના પાંચ વિદ્યાર્થી શિવમ શ્રીવાસ્તવ, રાજીવ મૌર્યા, નિતિન કુમાર, નિખિલ કુમાર અને ઋષભ ભટનાગરે આ જેકેટ તૈયાર કર્યું છે.